Document ID: 31995D0194

Komisijas lēmums
(1995. gada 30. maijs),
ar kuru groza Lēmumu 93/455/EEK, ar ko apstiprina dažus ārkārtas rīcības plānus mutes un nagu sērgas kontrolei
(Dokuments attiecas uz EEZ)
(95/194/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/423/EEK, ar kuru groza Direktīvu 85/511/EEK, ar ko ievieš Kopienas pasākumus mutes un nagu sērgas kontrolei, Direktīvu 64/432/EEK par dzīvnieku veselības problēmām, kas skar Kopienas iekšējo tirdzniecību ar liellopiem un cūkām, un Direktīvu 72/462/EEK par veselības un veterināro pārbaužu problēmām, no trešām valstīm importējot liellopus, cūkas un svaigu gaļu vai gaļas produktus [1], un jo īpaši tā 5. panta 4. punktu,
tā kā Komisija jau ar Komisijas 1991. gada 8. janvāra Lēmumu 91/42/EEK, kurā noteikti kritēriji, kas piemērojami, sastādot ārkārtas rīcības plānus mutes un nagu sērgas kontrolei, ir noteikusi kritērijus, kas piemērojami, sastādot ārkārtas rīcības plānus mutes un nagu sērgas kontrolei, piemērojot Padomes Direktīvas 90/423/EEK [2] 5. pantu;
tā kā Nīderlande iesniegusi apstiprināšanai valsts ārkārtas rīcības plānus; tā kā pēc pārbaudes šie plāni ļauj sasniegt vēlamo mērķi un izpildīt visus Lēmumā 91/42/EEK noteiktos kritērijus;
tā kā ārkārtas rīcības plāni dažām dalībvalstīm apstiprināti ar Komisijas 1993. gada 23. jūlija Lēmumu 93/455/EEK, ar ko apstiprina dažus ārkārtas rīcības plānus mutes un nagu sērgas kontrolei [3]; tā kā tāpēc jāgroza minētais lēmums,
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmumu 93/455/EEK groza šādi.
Pielikumu papildina ar vārdu "Nīderlande".
2. pants
Šis lēmums ir adresēts dalībvalstīm.
Briselē, 1995. gada 30. maijā

Labels: 17
0
3
6
18